English: I speak as chair of the ministerial advisory group, which makes my response from the Conservative benches slightly irregular. So, I'll have a judicious mix of both roles, I think. But it is a serious point here that I think work in this area, which is very challenging, but there's a lot of good practice and good outcomes out there as well, requires to the maximum extent a non-partisan approach, and I think this work throughout the life of the Assembly has achieved that level of consensus, and the need to ensure better outcomes for those children and young people that we look after. I think, Minister, that you're right to emphasise that the ministerial advisory group is now entering a key period, and this has required the work programme to be updated. I just want to say a little bit about that in a moment. It reflects, really, I think, the five-year term of the work. The initial phase was very much filling in the data gaps, commissioning some really important studies - you've referred to one that demonstrated the good outcomes that were measured after a final care order, and something like 75 per cent of children felt that they'd benefitted. So it is a sector, often, that is portrayed by its problems, because sometimes events occur that are really devastating, and obviously quite properly very newsworthy, but there's an awful lot of good practice out there, and it is very much building on that. As far as the new work programme and its additions and development go, can I think Phil Evans, the co-chair of the MAG group and the former director of social services in the Vale of Glamorgan, and also the officials in your department that have produced the work plan? It has required a huge amount of work. It's been shaped by MAG, but we still needed the engine room of the operation group, led by Phil Evans, to draw it all together. It's largely analysis of the existing work and what's been achieved, a reflection on the data and reports that I just mentioned, and extensive consultation. I must say the consultation efforts are greatly aided by the other co-chair, Dan Pitt, from Voices from Care, and indeed the whole collaborative working of the ministerial advisory group has really been possible because of the extensive involvement in the group of various Welsh Government departments that have a key role - housing and public health, for instance - local authorities' children's services, and also the cabinet leads and the non-governmental organisations - the third sector. I think it has really given the group a dynamism and an ability to speak to you with authority and really provide that high-level advice that you need. The programme now reflects the importance of prevention and early support, and, in addition, things that it has decided to emphasise that were either in the work plan but not prominent enough, or have now been absorbed into the work plan, and I'm just mentioning the changes here. But the emphasis on therapeutic services, I think, in large part, was driven by Lynne Neagle's or the committee that Lynne chairs' 'Mind over matter' report, which had a big impact in the discussion that the MAG was having, and the importance of therapeutic services linked into emotional well-being, which is constantly referred to by looked-after children as something that they really, really need, and that's a level of support. Another area that was fairly new to me, I have to say, but has perhaps been overlooked, and that's the level of kinship caring that goes on. And that's a resource - many countries absolutely have a policy to make that more of a resource. But, certainly, it is used, it is very appropriate in certain cases, and perhaps we've not been as advanced in our thinking in this area in how we can support kinship carers. The well-being of future generations Act has also shaped the MAG's work very considerably, and I know that's an important feature for you as well. The problem of homelessness for care leavers is a very great one, and how we support care leavers in their tenancies is clearly a crucial element of our role as corporate parents, one can say. And I'm glad that a piece of work has been commissioned from the Wales Public Policy Institute, and I think that will help very much. I think, for care leavers, the housing situation is as crucial as the education situation and educational attainment is for those in care when they're going through formal education. And then adverse childhood experience frameworks have come to play a big part in tying together a lot of the various threads of the ministerial advisory group's work. Can I also welcome the funding? The £9 million that launched the programme a couple of years ago has a huge, I think, impact on local authorities developing best practice, and I think it sends a very positive signal that there is another funding stream. And can I just say, do you agree with me that what we are seeing emerge is a fuller concept of the corporate parenting role? Which means every public agency, but also in the political field - obviously, you have a leadership role there, but it's also your colleagues, it's also us as Members that scrutinise the Government, and it's key partners, politicians in the council - the cabinet leads and the committee chairs that are doing the scrutiny. And all councillors ought to, surely, or all councils ought to follow the decision that Cardiff council made to train all their councillors in looked-after children's issues. And they're making progress on that. Perhaps not as quickly as they would like, but that's the sort of leadership that we do need to see really emerge to give us a full corporate parenting picture. Thank you.
Welsh: Rwy'n siarad fel cadeirydd grŵp cynghori'r Gweinidog, sy'n gwneud fy ymateb o feinciau'r Ceidwadwyr ychydig yn afreolaidd. Felly, bydd gennyf gyfuniad doeth o ddwy swyddogaeth, rwy'n credu. Ond mae'n bwynt difrifol yn y fan yma fy mod i'n credu bod gwaith yn y maes hwn, sy'n heriol iawn, ond y mae llawer o arfer da a chanlyniadau da i'w gweld hefyd, yn ei gwneud hi'n ofynnol cael dull amhleidioli i'r graddau mwyaf posibl, ac rwy'n credu bod y gwaith hwn drwy gydol oes y Cynulliad wedi cyrraedd y consensws hwnnw, a'r angen i sicrhau gwell canlyniadau ar gyfer y plant a'r bobl ifanc yr ydym ni'n gofalu amdanynt. Rwy'n credu, Gweinidog, eich bod yn iawn i bwysleisio bod grŵp cynghori'r Gweinidog yn awr yn dod at gyfnod allweddol, ac mae hyn wedi gofyn am ddiweddaru'r rhaglen waith. Hoffwn ddweud ychydig am hynny mewn munud. Mae'n adlewyrchu, mewn gwirionedd, rwy'n credu, tymor pum mlynedd y gwaith. Y cam cychwynnol i raddau helaeth iawn oedd llenwi'r bylchau data, comisiynu rhai astudiaethau gwirioneddol bwysig - rydych chi wedi cyfeirio at un a oedd yn dangos y canlyniadau da a fesurwyd ar ôl gorchymyn gofal terfynol, ac mae tua 75 y cant o blant yn teimlo eu bod wedi elwa. Felly mae'n sector, yn aml, a bortreadir gan ei broblemau, oherwydd weithiau mae pethau'n digwydd sy'n ddinistriol iawn, ac yn gwbl briodol yn destun newyddion, ond ceir llawer iawn o arferion da ar lawr gwlad, ac mae a wnelo hyn i raddau helaeth ag adeiladu ar hynny. O ran y rhaglen waith newydd a'i hychwanegiadau a'r datblygu, a gaf i ddiolch i Phil Evans, cyd-gadeirydd grŵp cynghori'r Gweinidog a chyn-gyfarwyddwr y gwasanaethau cymdeithasol ym Mro Morgannwg, a hefyd y swyddogion yn eich adran, sydd wedi cynhyrchu'r cynllun gwaith? Mae wedi golygu llawer iawn o waith. Fe'i lluniwyd gan grŵp cynghori'r Gweinidog, ond roeddem ni'n dal i fod angen gweithgarwch y grŵp gweithredu, a arweinir gan Phil Evans, i'w gasglu ynghyd. I raddau helaeth mae'n ddadansoddiad o'r gwaith presennol a'r hyn a gyflawnwyd, yn adlewyrchiad o'r data a'r adroddiadau yr wyf newydd eu crybwyll, ac ymgynghori helaeth. Mae'n rhaid imi ddweud bod yr ymdrechion ymgynghori yn cael cymorth mawr gan y cyd-gadeirydd arall, Dan Pitt, Voices From Care, ac yn wir mae holl gydweithio grŵp cynghori'r Gweinidog mewn gwirionedd wedi bod yn bosibl oherwydd y rhan helaeth a chwaraewyd gan amrywiol adrannau Llywodraeth Cymru sydd â swyddogaeth allweddol yn y grŵp - tai ac iechyd y cyhoedd, er enghraifft - gwasanaethau plant awdurdodau lleol, a hefyd yr arweinyddion cabinet a sefydliadau anllywodraethol - y trydydd sector. Rwy'n credu mewn difrif fod hyn wedi rhoi i'r grŵp yr egni a'r gallu i siarad â chi gydag awdurdod a darparu'r cyngor trylwyr hwnnw sydd ei angen mewn gwirionedd. Mae'r rhaglen bellach yn adlewyrchu pwysigrwydd atal a chymorth cynnar, a, hefyd, pethau y mae wedi penderfynu eu pwysleisio a oedd naill ai yn y cynllun gwaith ond ddim yn ddigon amlwg, neu sydd bellach wedi cael eu hamsugno i'r cynllun gwaith, a dim ond sôn am y newidiadau yr wyf i yma. Ond roedd y pwyslais ar wasanaethau therapiwtig, rwy'n credu, i raddau helaeth wedi ei sbarduno gan adroddiad Lynne Neagle neu adroddiad y pwyllgor y mae Lynne yn gadeirydd arno, 'Cadernid meddwl', a gafodd effaith fawr ar y drafodaeth yr oedd y grŵp cynghori'r Gweinidog yn ei chael, a phwysigrwydd gwasanaethau therapiwtig yn gysylltiedig â lles emosiynol, y cyfeirir ato drwy'r amser gan blant sy'n derbyn gofal fel rhywbeth y maen nhw wirioneddol ei angen, ac mae hynny'n lefel o gymorth. Maes arall a oedd yn gymharol newydd i mi, mae'n rhaid imi ddweud, ond sydd efallai wedi ei esgeuluso, yw faint o ofal a roddir gan berthnasau. Ac mae hynny'n adnodd - mae gan lawer o wledydd bolisi yn sicr i wneud hynny'n fwy o adnodd. Ond, yn sicr, caiff ei ddefnyddio, mae'n briodol iawn mewn achosion penodol, ac efallai nad ydym ni wedi bod mor graff yn y maes hwn yn y modd y gallwn ni gefnogi gofalwyr sy'n berthnasau. Mae Deddf Llesiant Cenedlaethau'r Dyfodol hefyd wedi dylanwadu ar waith grŵp cynghori'r Gweinidog yn sylweddol iawn, ac rwy'n gwybod bod hynny'n nodwedd bwysig i chi hefyd. Mae'r broblem o ddigartrefedd i'r rhai sy'n gadael gofal yn un fawr iawn, ac mae sut yr ydym ni'n cefnogi'r rhai sy'n gadael gofal gyda'u tenantiaethau yn amlwg yn elfen hollbwysig o'n swyddogaeth fel rhieni corfforaethol, gellid dweud. Ac rwy'n falch bod gwaith wedi'i gomisiynu gan Sefydliad Polisi Cyhoeddus Cymru, ac rwy'n credu y bydd hynny'n gymorth mawr. Credaf, o ran y rhai sy'n gadael gofal, bod y sefyllfa dai yn un mor hanfodol â'r sefyllfa addysg a chyrhaeddiad addysgol ar gyfer y rhai sydd mewn gofal pan fyddan nhw'n cael addysg ffurfiol. Ac yna mae'r fframweithiau profiad niweidiol yn ystod plentyndod wedi dod i chwarae rhan fawr mewn dod â sawl gwahanol elfen o waith grŵp cynghori'r Gweinidog at ei gilydd. A gaf i groesawu'r cyllid hefyd? Mae'r £9 miliwn a lansiodd y rhaglen ddwy flynedd yn ôl yn cael effaith fawr, rwy'n credu, ar awdurdodau lleol i ddatblygu arfer gorau, ac rwy'n credu ei fod yn arwydd cadarnhaol iawn bod ffynhonell arianol arall ar gael. Ac a gaf i ddim ond dweud, a ydych chi'n cytuno â mi mai'r hyn yr ydym ni'n ei weld yn dod i'r amlwg yw cysyniad llawnach o swyddogaeth rhianta corfforaethol? Sy'n golygu pob asiantaeth gyhoeddus, ond hefyd yn y maes gwleidyddol - yn amlwg, mae gennych chi swyddogaeth arweinyddiaeth yn y maes hwnnw, ond mae hefyd yn golygu eich cyd-weithwyr, a ninnau hefyd fel Aelodau yn craffu ar y Llywodraeth, a'i phartneriaid allweddol, gwleidyddion yn y cyngor - yr arweinyddion cabinet a chadeiryddion pwyllgor sy'n gwneud y gwaith craffu. A dylai'r holl gynghorwyr, does bosib, neu dylai'r holl gynghorau ddilyn penderfyniad Cyngor Caerdydd i hyfforddi bob cynghorydd ym materion plant sy'n derbyn gofal. Ac maen nhw'n gwneud cynnydd ar hynny. Efallai ddim mor gyflym ag y byddent yn ei hoffi, ond dyna'r math o arweinyddiaeth y mae angen inni ei weld mewn gwirionedd yn dod i'r amlwg i roi darlun llawn inni o rianta corfforaethol. Diolch.